## Pravilnik o pričuvnom sastavu policije

### NN 13/1992 (13.3.1992.), Pravilnik o pričuvnom sastavu policije

# MINISTARSTVO UNUTARNJIH POSLOVA

Na temelju članka 107. stavka 1. Zakona o unutarnjim poslovima ("Narodne
novine", br. 29/91 - pročišćeni tekst, 73/91) ministar unutarnjih
poslova donosi

## PRAVILNIK

### o pričuvnom sastavu policije

Članak 1.

Pričuvni policajci su osobe na ratnom rasporedu u Ministarstvu unutarnjih
poslova (u daljnjem tekstu: Ministarstvo).

U pričuvni sastav policije rasporeduju se vojni obveznici koji ispunjavaju
zakonom propisane uvjete i koji:

- nisu stariji od 35 godina života,

- imaju najmanje III. ili IV. stupanj stručne spreme

Iznimno, u pričuvni sastav policije mogu se rasporediti i vojni obveznici
koji ne ispunjavaju uvjete utvrđene podstavkom 1. i 2. stavka 2. ovoga
članka o čemu odlučuje ministar unutarnjih poslova.

Ministar unutarnjih poslova propisuje uvjete koje moraju ispunjavati
pričuvni policajci koji se raspoređuju u specijalne jedinice policije.

Članak 2.

Pričuvni policajci osposobljavaju se za obavljanje poslova i zadataka
policije, temeljem plana i programa obuke stručnog osposobljavanja i usavršavanja
kojeg donosi Ministarstvo.

Policijske uprave provode stručno osposobljavanje i usavršavanje pričuvnih
policajaca po planu i programu iz stavka 1. ovoga članka.

Članak 3.

Provjeru znanja obavlja komisija nakon završenog stručnog osposobljavanja
i usavršavanja.

Komisiju iz stavka 1. ovoga članka imenuje načelnik policijske uprave.

Komisija je dužna o provjeri znanja odmah, a najkasnije u roku od 8
dana od dana kada je provjera završena, podnijeti izvješće načelniku policijske
uprave.

Kandidat koji na provjeri znanja ne postigne zadovoljavajuće rezultate
ima pravo ponovno pristupiti provjeri znanja.

Kandidatu koji ne postigne zadovoljavajuće rezultate na drugoj provjeri
znanja, na prijedlog Ministarstva nadležno tijelo za poslove obrane poništava
ratni raspored u Ministarstvu.

Članak 4.

Pričuvni policajci mogu obavljati poslove i zadatke na koje su raspoređeni
prema aktu o ratnoj organizaciji i sistematizaciji radnih mjesta Ministarstva,
samo pod nedzorom i po uputama ovlaštene službene osobe.

Pričuvni policajac može obavljati i druge poslove policije po izričitom
nalogu i pod neposrednim nadzorom ovlaštene službene osobe.

Članak 5.

Pričuvni policajci mogu upotrijebiti sredstva prinude propisana zakonom
samo po naređenju ovlaštene službene osobe.

Članak 6.

Pričuvni policajac zadužuje radnu uniformu propisanu posebnim pravilnikom.

Pričuvni policajci raspoređeni u specijalne jedinice zadužuju borbenu
uniformu propisanu za te jedinice.

Izuzetno, poradi obavljanja određenoga zadatka na osnovu naredbe ministra
unutarnjih poslova, pričuvni policajci mogu privremeno zadužiti i nositi
policijsku uniformu ili obavljati poslove policije u građanskom odijelu.

Članak 7.

Pričuvni policajci radnu i borbenu uniformu iz stavka 1. i 2. članka
6. ovoga pravilnika i dopunsku opremu u pravilu drže i čuvaju kod kuće.

Pričuvni policajci policijsku uniformu iz stavka 3. članka 6. ovoga
pravilnika zadužuju neposredno prije obavljanja zadatka a po obavljenom
zadatku uniformu razdužuju.

Članak 8.

Prićuvni policajci naoružani su vatrenim oružjem, prema formaciji koju
propisuje Ministarstvo.

- Načelnik policijske uprave ili osoba koju ovlasti određuje vrstu oružja
koju nose pričuvni policajci za vrijeme obavljanja poslova iz članka 4.
ovoga pravilnika.

Članak 9.

Pričuvni policajci nose na uniformi oznake zvanja utvrđene posebnim
propisom.

Pričuvni policajci za vrijeme stručnog osposobljavanja nose oznaku zvanja
"pripravnik za mladeg policajca".. Nakon završenog stručnog osposobljavanja
i uspješne provjere znanja pričuvni policajci stječu zvanje "mlađi
policajac".

Članak 10.

Pozivanje pričuvnog sastava, po nalogu Ministarstva provode Policijske
uprave, pismenim pozivom.

Pozivanje se obavlja poradi:

- obavljanja poslova iz članka 4. ovog Pravilnika,

- stručnog osposobljavanja,

- izvođenja vježbi,

- mobilizacije.

Obrazac pismenog poziva utvrđuje Ministarstvo.

Pričuvni policajac može podnijeti načelniku policijske uprave zahtjev
za odgodu obavljanja dužnosti iz stavka 1. ovoga članka na način propisan
posebnim zakonom.

Načelnik policijske uprave odlučuje o opravdanosti zahtjeva iz stavka
4. ovoga članka.

Članak 11.

Pričuvni policajac koji se bez opravdanoga razloga ne javi na poziv
Ministarstva ili samovoljno napusti obavljanje zadatka zbog kojeg je pozvan,
kaznit će se za prekršaj.

Načelnik policijske uprave o počinjenom prekršaju iz stavka 1. ovoga
članka izvješčuje nadležno tijelo za poslove obrane kod kojeg se pričuvni
policajac vodi u evidenciji vojnih obveznika ili obveznika radne obveze.

Članak 12.

Pričuvni policajac za vrijeme obavljanja svoje dužnosti ostvaruje pravo
na naknadu plaće i druga prava utvrđena propisima za vojne obveznike u
pričuvnom sastavu oružanih snaga ili propisima za ovlaštene službene osobe
Ministarstva, ako je to za njega povoljnije.

Članak 13.

Vrijeme koje je pričuvni policajac proveo na stručnom osposobljavanju
i usavrševanju smatra se kao vrijeme provedeno na vojnoj vježbi.

Članak 14.

Ministarstvo izdaje službenu iskaznicu pričuvnim policajcima. Službena
iskaznica za pričuvne policajce plastificirana je i izrađuje se na jednodjelnom
obrascu velićine 6 x 9,5 cm.

Službenu iskaznicu pričuvni policajac zadužuje neposredno prije upućivanja
na zadatak, a razdužuje nakon povratka sa zadatka.

Članak 15.

Pričuvni policajac koji izgubi službenu iskaznicu ili na drugi način
ostane bez iskaznice, dužan je o tome odmah obavijestiti neposrednog rukovoditelja.

Policijska uprava dužna je dostaviti izvješće Ministarstvu o okolnostima
nestanka službene iskaznice.

Službena iskaznica oduzima se pričuvnim policajcima kojima nadležno
tijelo za poslove obrane poništi ratni raspored u Ministarstvu.

Članak 16.

Obrazac službene iskaznice za pričuvne policajce otiskan je uz ovaj
pravilnik i čini njegov sastavni dio.

Članak 17.

Način vodenja evidencije o pričuvnom sastavu Ministarstva propisuje
ministar unutarnjih poslova.

Članak 19.

Policijska uprava će izdati službene iskaznice u roku 30 dana od dana
stupanja na snagu ovoga pravilnika.

Stupanjem na snagu ovoga pravilnika prestaje vrijediti Pravilnik o određivanju
poslova koje mogu obavljati osobe na ratnom rasporedu u organima unutarnjih
poslova, o njihovom stručnom osposobljavanju i usavršavanju kao i nošenju
uniforme za vrijeme obavljanja poslova ("Narodne novine", br.
20/80 i 2/91), osim u dijelu koji propisuje izgled obrasca službene legitimacije.

Službena legitimacija iz prethodnog stavka prestaje vrijediti istekom
roka utvrđenog u stavku 1. ovoga članka.

Članak 20.

Ovaj pravilnik stupa na snagu osmoga dana od dana objave u "Narodnim
novinama".

Broj : 511-01-54-3/ 1-92

Zagreb, 2. ožujka 1992.

Ministar unutarnjih poslova

**Ivan Vekić, v. r.**

```
OBRAZAC SLUŽBENE ISKAZNICE

Prednja strana
_________________________________________________________________________________

REPUBLIKA HRVATSKA
MINISTARSTVO UNUTARNJIH POSLOVA

                                        SLUŽBENA ISKAZNICA
                                        PRIČUVNA POLICIJA

                                        Ime i prezime

                                JMBG:

_________________________________________________________________________________

Poleđina
_________________________________________________________________________________

OVLAŠTENJA:

Pripadnik prićuvne policije ovlašten je obavljati policijske poslove predviđene Zakonom i drugim propisima u nazočnosti ovlaštene službene osobe.
Ovlašten je nositi vatreno oružje i uniformu propisanu za pričuvnu policiju.

Reg. broj

                                        M.P.            ___________________________________
                                                        (potpis ovlaštene osobe)
_________________________________________________________________________________

```

Pravilnik, NN 13/1992-281
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)